**FTESË PËR APLIKIM PËR GRANTE NË SEKTORIN E BLETARISË**

**Rreth projektit**

Organizata “Iniciativa për Zhvillimin e Bujqësisë së Kosovës” (IADK), ёshtё duke zbatuar projektin “Përmirësimi i punësimit dhe mundësive për gjenerim të të ardhurave në zonat rurale të Kosovës”, projekt tre-vjeçar (2023-2025), i përkrahur nga Donatori “Bread for the World” nga Gjermania dhe bashkëfinancuar nga komunat partnere.

Ndёr aktivitetet kryesore të projektit ёshtё përkrahja me grante e fermerëve të vegjël, të rinjve dhe grave, me gjendje jo të mirë ekonomike, të cilët janë të gatshëm të zgjerojnë aktivitetet në fushën e bujqësisë, blegtorisë, bletarisë dhe përpunimit të prodhimeve bujqësore, me qëllim të krijimit të mundësive për gjenerimin e të ardhurave dhe vet-punësim.

Gjatë vitit 2025 do të përkrahen 10 fermer me grante ( pajisje) me vlerë mesatare 3,000.00 € për sektorin e bletarisë në **Komunën e Skenderajt.**

***Andaj, ftohen fermerët, gratë dhe të rinjtë, qё tё aplikojnё për grantet e lartëcekura.***

**Kriteret që duhet plotësuar për aplikim**

* Aplikuesit duhet të jenë nga komuna e Skenderajt.
* Të jenë fermer/e të vegjël të pa punë që janë të angazhuar në sektorin e bletarisë dhe kanë potencial për të zgjeruar dhe diversifikuar aktivitetet bujqësore (prioritet të rinjët 18-35 vjeç).
* Të kenë ide të qarta rreth investimeve nga granti për të qenë në përputhje me burimet që ai/ajo disponon, dhe që ka ndikim në gjenerimin e të hyrave.
* Të posedojë së paku 20 shoqëri bletësh dhe nuk kanë përfituar grante për bletari, jetojnë në zonat rurale dhe me kushte të vështira ekonomike (do të kenë prioritet).
* Të jenë të gatshëm për përcjelljen e trajnimeve dhe këshillave të ofruara nga projekti.
* Të jenë të gatshëm për të bashkëfinancuar në projekt/grant .

**Dokumentet për aplikim**

* Aplikacionet mund të merren në zyrat e IADK-së apo zyrat e Drejtorisë për Bujqësi, Pylltari dhe Zhvillim Rural të Komunës së Skenderajt., ose përmes e-mailave duke kontaktuar hajraleonora@gmail.com dhe sylejmanbunjaku@hotmail.com.
* Aplikacioni duhet të përmbaj të gjithë informacionet e kërkuar, dhe të dorëzohet në zyrat e IADK-së apo zyrat e Drejtorisë për Bujqësi të Komunës së Skenderajt, si dhe mund të dërgohet edhe në formën elektronike në e-mail adresën: hajraleonora@gmail.com dhe sylejmanbunjaku@hotmail.com.
* Krahas aplikacionit, aplikuesi duhet të dorëzojë edhe:
	1. Kopjen e letërnjoftimit, dhe
	2. Certifikatën familjare

***Shënim:*** *përfituesit e përzgjedhura, kërkohet të kenë dëshmi të pronësisë së tokës (“fletën poseduese”), ky dokument nuk kërkohet në fazën e aplikimit.*

* Aplikacioni me dokumentet tjera të kërkuara duhet të dorëzohet jo më vonë se data 03.04.2025 deri në ora 16:00.

Për informacione shtesë mund të na kontaktoni në numrin: +383 44 412 475 nga ora 8:00 – 16:00.